गुवाहाटी , नवेम्बर 16 : हादोरसा बिसायखथि बिफाना फैगौ 2019 लख सभा बिसायखथिनि थाखाय सांग्रांथिआरि जानायखौ जागायबाय । हादोरसायाव गामियारि एबा पन्चायत बिसायखथि जोबनाय लोगो लोगो 2019 लख' सभा बिसायखथिनि थाखाय सांग्रांथि जानायखौ गोख्रों खालामगोन होन्ना मिथिनो मोन्नाय जायो । पन्चायत बिसायखथिनि भट होनायनि जौखोन्दोखौ 12 डिसेम्बर 2018 अक्ट'खालि सानगोन । हादोरसायाव गासै गं 30.000 Electronic Voting Machines ( EVM ) आरो गासै 1.400 Voters' Verifiable Paper Audit Trail ( VVPAT ) फोराबो भारत बिसायखथि बिफान्निफ्राय सफैखाबाय होन्ना खौरां मोनबावनाय जायो । Voters' Verifiable Paper Audit Trail फोरखौ मोनफ्रोमबो जिल्ला खुंथायाव दैथायहरबावनागौ फारसेथिं Electronic Voting Machines फोरा जिल्ला खुंथायफोराव सहैखाबाय होन्ना खौरां मोन्नाय जायो । मखनो गोनांदि - Voters' Verifiable Paper Audit Trail मेसिना जाबाय मोनसे मेसिन , जाय मेसिनखौ बेलट गैया लासे भट होनाखौ सुबुंफोरनि गोसोआव मा सानदों बेखौ फोरमायनो थाखाय एबा Feedback होनो थाखाय बाहायनाय जादों । बे मेसिनखौ हादोरसायाव गिबि खेबनि थाखाय फैगौ 2019 माइथायनि एप्रिल आरो में दानाव जानो गोनां लख सभा बिसायखथिआव हाबायगोन होन्ना मिथिनो मोन्नाय जायो । फारसेथिं लख सभा बिसायखथिनि थाखाय हादोरसायाव भट सोग्रा मिरुखौ गासै मोन 28.143 खालामानै होनाय जादों आरो बे बिसायखथिनि थाखाय हादोरसायाव गासै 150 कौटी रां बाहायगोन होन्ना मिथिनो मोन्नाय जायो । लोगो गाहाय बिसायखथि ऑफिसार ML Surekha बिथांआ सेंन्टिनेलनि खौरांगिरिनि सिगांआव बुङोदि - " जों 2019 लख सभा बिसायखथिनि थाखाय सांग्रांथि जानाय हाबाफारिखौ जागायबाय , Photo Electoral Roll फोरखौ Special नायबिजिरनाय खामानिआ सोलिगासिनो दं आरो जोबथा Electoral Roll खौ 2019 माइथायनि 4 जानुवारिआव फोसावगोन " बिथांआ बुंबावोदि , हादोरसा बिसायखथि बिफान्नि माखासे ऑफिसारफोरखौ लख सभा बिसायखथिनि थाखाय ट्रेनिं लानो भारत बिसायखथि बिफाना लिंहरखाबाय । ऑफिसारफोरनि ट्रेनिंखौ 26 नवेम्बर 2018 निफ्राय जागायगोन होन्ना बिथांआ मिथिहोबावो । बर' राव गेवलांथों बर' थुनलाइ थांना थाथों । 
आसाम हादोरसायाव 2019 लख सभा बिसायखथिनि थाखाय सांग्रांथि जाबाय